
DISPUTATIO  INAUGURALIS  MEDICA 


QUiEDAM 

DE 

HEPATITIDE 


COMPLECTENS. 


PROOEMIUM. 

In  arte  medica  prorsus  tyroni,  et  iEsculapii 
armis  parum  adhuc  versato;  statutis  vero  Aca¬ 
demiae  hujusce  almae  jure  celeberrimse,  morem, 
ne  invite  quidem,  ac  qua  par  est  diffidentia, 
gerere  cupienti,  pauca  de  Hepatitide  scribere, 
mihi  consilium  est. 

Experientia  veruntamen  propria  minimi 
nitens,  me  de  scriptis  observationibusque  alio- 
rum  liberrime  haussise,  facile  agnoscam. 

DE  HEPATITIDE. 


Morbus,  de  quo  agitur,  formam  diversam 
sane  induit,  ideoque  plerique  nosologi  in  spe» 
cies  duas,  Hepatitidem  Acutam  et  Chronicam, 
rit &  diviserunt. 


MORBI  DEFINITIONES . 


Morbi  definitio  Celso  tradita  haud  in¬ 
epta  me  judice  videtur :  “  Hepatitis  dextra 
“  parte  sub  pr ce  cor  diis  vehemens  dolor  est, 
u  idemque  ad  latus  dextrum  et  ad  jugulum 
u  humerumque  ejusdem  lateris  pervenit,  non - 
u  unquam  manus  quoque  dexter  torquetur ; 
cc  horror  yalidus  est :  ubi  male  est  bile  vo* 
u  mitur  ;  interdum  singultus  prope  strangu - 
“  lat  *  ” 

Sagarus  sic  hunc  morbum  definiit:  “  Est 
“  phlegmasia  acuta,  cujus  symptomata  sunt  ten - 


*  De  Re  Medica,  lib.  iv,  chap.  viii. 

u  sio  dolorijica  hypochondrii  dextri  sub  costis 
(C  spuriis ,  cum  sensu  ardoris  ac  gravitatis ,  dysp- 
“  ncea ,  tussi  sicca ,  faciei  colore  flavescent  e ,  mYs, 
c  anorexia ,  saepius  et  singultu ,  vomitione  et  tu- 
“  moris  hepatis  ;  pulsus  est  subdurus,  tensus  ; 
u  urinae  icteritiae ,  biliosae  ;  serum  sanguinis 
u  missi  et  crusta  subflava  :  febris  quasi  semper 
u  remittens 

Quin  et,  Sauvagesius  in  malo  definiendo 
his  verbis  utitur  :  “  Dolor,  tensio,  calor  in  re - 
“  gione  hepatis,  cum  pondere,  tussi  sicca,  re - 
“  spiratione  difficili  f 

*  Verumenimvero  definitiones  Culleni,  his 
aliisque  omnibus  jure  anteferendae  sunt. 

Medicus  hicce,  nosologomm  omnium  facili 
princeps,  definitionem  speciei  morbi  acutas  ac¬ 
curatam  concinnamque,  verbis  sequentibus, 
in  medium  protulit :  “  Pyrexia  ;  hypochondrii 
ls  dextri  tensio ,  et  dolor  saepe  pungens  pleuri - 


*  Systema  Morborum  Symptomaticum,  class.  xi,  ord.iii, 
gen.  xiv. 

f  Genera  Morborum,  cl.  iii,  ord.  iii,  gen.  xxiii* 

u  tici  instar ,  saepius  obtusus ;  dolor  ad  clavicu- 
t(  lam  et  summum  humeri  dextri ;  decubitus  in 
<c  sinistrum  latus  difficilis;  dyspnoea;  tussis  sic - 
C\ca  ;  vomitus  ;  singultus 
De  specie  morbi  chronica  ita  loquitur: 
a  Haec  ”  inquit,  u  saepe  nulla ,  quibus  dignos- 
“  catur,  signa  praebet;  aliquando  tamen  ean- 
te  dem  adesse  suspicari  potest ,  ex  hepatitidis  cau- 
a  sis  quibusdam  praegressis ,  ex  sensu  quodam 
“  plenitudinis  et  gravitatis  in  hypochondrio 
u  dextro ,  ex  doloribus  plus  minusve  pungentibus 
u  in  eadem  parte  subinde  perceptis ,  ex  dolore 
“  quodam  a  presso  hypochondrio  dextro,  vel  a 
u  decubitu  in  latus  sinistrum  sentito ,  et  deni- 
a  que  ex  pyrexia  leviori  cum  dictis  signis  subin « 
“  de  infestante 


*  Syn.  Nos.  Metii,  cl.  i,  ord.  ii,  gen.  xvii. 

DE  SEDE  MORBI. 


Membranam  jecur  cingentem  in  hepatiti¬ 
de  acuta,  substantiam  veruntamen  visceris  pa¬ 
renchymatosam  in  specie  morbi  longa  inflam¬ 
matione  corripi,  sunt  qui  contendunt. 

* 

Membranam  sensu  acutiore  ac  parenchyma 
praeditam  esse,  non  inficias  ibo ;  inflammatio 
attamen  ne  diutius  quidem,  tunicam  jecinoris, 
me  judice,  tentabit,  prius  visceris  hujusce 
quam  substantiam,  gradu  majore  minoreve, 
corripuerit. 

Contra  autem,  substantiam  organi  hujus  in¬ 
ternam  haud  raro  inflammatione  diutius  labo¬ 
rare,  ante  membranam  quam  mali  participem 
factam  esse,  nullus  equidem  dubito. 

In  specie  praeterea  morbi  acuta,  arteriam 
hepaticam  laborare ;  in  specie  vero  longa,  ra¬ 
mos  venas*  portarum  extremos  utpote  affi- 

ci,  scriptores  alii  diversi  sibi  persuasum  ha- 
bent*. 

Hypothesi  huicce  fides  minimi,  ni  fallor, 
habenda  est,  propterea  quod  ob  anastomoses 
inter  haec  vasa  perplurimas,  si  quando  illa 
morbus  tentaverit,  haec  malo  unquam  i m mu¬ 
nia  fore,  vix  ac  ne  vix  quidem  adducar  ut  cre¬ 
dam. 

Hisce  et  de  definitionibus  et  de  morbi  sede 
praepositis,  verba  de  speciei  morbi  utriusque 
historiis,  facienda  sunt 


l.  HEPATITIDIS  ACUTAS  HISTORIA . 


In  regionibus  calidioribus,  species  morbi 
hiECce,  longius  latiusque,  ac  in  temperatis  fri- 
gidioribusve  grassatur.  Homines  igitur,  in 

*  Vide  Boerh.  Prax.  Med.  sect.  914;  et  Van  Swieten, 
Comment.  in  Boer.  Aph.  tom.  iii.  Vide  etiam  Saunders  on 
the  Liver. 

regionibus  tropicis,  huicce  potissimum  ob¬ 
noxii  sunt.  Quibusdam  in  locis,  Indiae  Orien¬ 
talis  praecipui  saevitum  est ;  hacce  in  Conti¬ 
nenti  quidem  endemici  grassatur. 

Europaei,  qui  vitam  in  oris  Coromandelae 
maritimis,  vitam  degunt,  affectionibus  jeci- 
noris  inflammatoriis,  utique  proclives  sunt. 

Hepatitis  acuta,  anxietate,  molestia  generali, 
languore  horroribusque  invadit ;  aliquando 
horrores  tam  leves  sunt,  ut  aegrotus  eorum 
accessionis  vix  sentire  posset. 

Calor  corporis  paulatim  augetur,  quibus- 
damque  in  exemplis  febris  non  levis  per  mul¬ 
tos  dies  adest,  prius  signa  morbi  quam  propria 
certioraque;  sensus  videlicet  plenitudinis,  pon¬ 
derisque  in  hypochondrio  dextro ;  ibique 
loci  dolor,  plerumque  pungens,  acutusque, 
aliquando  autem  obtusus,  ad  claviculam  et 
summum  humeri  dextri  porrigens,  sese  osten¬ 
dunt  *. 


*  Vide  Aretssus  “  De  Causis  et  Signis  Morborum  Acu^ 
torum,”  lib.  ii,  cap.  viib 

-Quandoque  dolor  humeri  claviculasque  si¬ 
nistrum  in  dextri  lateris  vice  infestat;  aliis 
autem  in  casibus,  utrumque  dolet. 

Dolor  hicce  manu  in  hypochondrium  pres¬ 
so,  motuve  quovis  alio  adhibito,  multum  in¬ 
gravescit. 

Quinetiam,  situs  quoque  corporis  erectus, 
dolorem  multum  auget ;  ideoque  aegrotus,  quo 
melius  sese  habeat,  sive  quum  staret,  sive 
quum  sederet,  corpus  paulisper  inclinat,  in» 
curvumque  quodammodo  tenet. 

iEger  in  latus  affectum,  dorsumve  facilius 
decumbere  potest ;  at  molestia,  doloreque 
maxime  vacat,  dum  semi-supinus,  paululumve 
in  latus  dextrum  inclinatus,  jacet  *. 

Arteriarum  pulsus  et  pleni  et  duri  evadunt ; 
aliquando  autem  intermittunt  f  :  respiratio  fit 

*  Decubitum  in  latus  sinistrum  segroto  levamini  insigni 
interdum  esse  Joannes  Clark,  M.  D.  nos  certiores  facit ; 
allevatioque  hascce,  illo  medico  judice,  potissimum  apparet 
quandoque  pars  jecinoris  convexa  inflammatione  lentatur. 
Vide  Observations  on  the  Diseases  which  prevail  in  long 
voyagcs  to  hot  countries ,  &c.  tom.  ii.  p.  404. 

I  Edin.  Med.  Essai/s ,  tom.  ii. 

laboriosa,  et  accelerata.  Tussis  titillans,  le¬ 
vis  que,  plerumque  sicca,  interdum  autem  hu- 
mida,  hepatitide  acuta  laborantes,  plerumque 
incommodat. 

Nausea,  vomitus  saepius  biliosus,  singultus¬ 
que  molestus  morbo  huicce  sese  comites  fre¬ 
quentissime  praebent.  Alvus  plerumque  con¬ 
stringitur,  aegrum  attamen  diarrhoea  biliosa 
saepius  tentat,  quae  finem  morbi  versus  potis¬ 
simum  urget. 

Facies  tumet ;  ruberque  genis  suffusus  est ; 
quandoque  autem  pallida  vel  flava  evadit; 
vultus  quidem  intuentibus  aspectum  admo¬ 
dum  mutatum  praebet. 

Oculi  hebescunt,  interdumque  flavescunt. 

*.  Cutis  calet,  morboque  ineunte  potissimum 
perarescit. 

Lingua  sicca,  crusta  sordida  obducitur; 
sapor  ingratus  et  amarus  in  ore#,  siti  magnil 
eodem  tempore  urgente. 


*  Vide  Essays,  ibid.  loci. 

Urina  parca  colorisque  ruberrimi  redditur* 
sedimentumque  multum  deponit 

iEger  noctes  insomnes  inquietasque  plerum* 
que  agit. 

Morbo  hoc  modo  progrediente,  aegrotus 
exercitatione  lenissima,  motuve  levissimo  dif¬ 
fluit  sudore ;  corpus  itaque  indies  et  macrescit 
et  debilitatur;  sudores  autem  nocturni  colli- 
quantesque  brevi  superveniunt,  quibus  aegri 
miserandi  vires,  aut  plerumque  aut  semper 
penitus  prosternuntur. 

Symptomata  haecce  pro  signis  hepatitidis 
acutae  jure  habenda  sunt ;  sed  violentia  nume-* 
roque  pro  parte  inflammatione  allecta  non* 
nihil  variant. 

Si,  etenim,  superficies  organi  convexa  in¬ 
flammatione  corripitur,  aeger  spiritum  longe 
difficilius  trahit,  tussi,  laterisque  dextri  dolore, 
pressu  multum  aucto,  ad  claviculam,  collum¬ 
que  extendente,  laborat ;  tumor  necnon  exter¬ 
nus  sxpb  in  hypochondrio  dextro  apparet. 

••  • 

*  Urina  ruberrima  inter  signa  hepatitidis  acutae  pathog- 
nomonica  jure  habenda  est. 

Facie  autem  concava  tentata,  dolor  et  ob¬ 
tusior  et  profundior,  suspiria  frequentia, 
ventriculique  atonia,  nausea,  necnon  vomitus, 
signaque  alia,  Gastritidis  indiciis  haud  prorsus 
aliena,  urgent 


•  Parte  hepatis  cava  inflammata,  Amatus  Lusitanus, 
“  aridam  et  nigram  linguam”  Bianchus  ;  “  flammeam  uri- 
“  nam”  fuisse  ;  et  in  quibusdam  aegrotis  “  maculam  plank 
u  rubram  totum  hypochondrium  occupasse,”  testantur. 
Contra,  “  urinam  aquosam  esse  et  genas  iis  rubescere,  qui- 
“  bus  gibbosa  pars  inflammatur,”  Sauvagesius  nos  certiores 
facit. 

Galenus  sedem  morbi,  signis  quae,  morbo  resolutionem 
subeunte,  sese  ostendunt,  definire  conatus  est.  “  Hepatis, 
u  inquit,”  gibbae  partes  inflammatae  tribus  praecipue  crisis 
“  modis  obediunt :  Haemorrhagiis  e  dextra  nare  atque 
u  sudoribus  utilibus,  et  urinis  copiosis ;  si  imae  autem 
“  partes,  excrementis  alvi  biliosis,  atque  sudoribus,  non- 
“  nunquam  etiam  et  vomitibus.”  De  Crisibus,  lib.  iii, 
chap.  ii. 

2.  HEPATITIDIS  CHR0NIC2E  HISTORIA . 

i 

Species  h^ecce  morbi,  nuperius  longe  ac 
olim  in  hac  regione  usitatior,  formam  tara  di¬ 
versam  induit,  signaque  tam  varia  tamque 
numerosa  ostendit,  ut  diagnosis  inter  illam 
affectionesque  morbosas  alias,  summa  cum 
difficultate,  saepius  statuenda  veniat. 

Hinc  ratio  patet,  quare  hepatitis  longa, 
nemine  suspicante,  iterum  iterumque  sese 
ostendit,  stragemque  longe  lat&que  edidit* 

Malum  quidem  sedem  certam  immotam  que 
sibi  posuisse,  viresque  medicinas  summas  in¬ 
anes  prius  reddidisse,  quam  signa  pathogno- 
monica  ulla,  aut  aegroto  ipsi,  aut  medico  etiam¬ 
si  peritissime,  in  conspectum  venissent,  satis 
superque  constat ;  ideoque  in  historia  hujusce 
affectionis  tradenda,  iter  baculo  revera  prae¬ 
tentandum  est. 

Impetu  morbi  primo,  lassitudine,  movendi 

fastidio,  eructationibus  vel  acidis  vel  biliosis, 
nausea,  tensioneque  epigastrii,  agger  vexatur ; 
signa  htecce  post  pastum  potissimum  ingra¬ 
vescunt.  Hypochondrii  dextri  dolorem  et 
profundum  et  obtusum,  plenitudinisque  pon- 
derisve  sensum  agger  percipit ;  manu  parti  af- 
fectag  validius  admota,  dolor  augetur. 

Humerus  et  clavicula  ejusdem  lateris  quo¬ 
que  dolent,  (quanquam  hoc  signum  nenti- 
quam  semper  adest  #),  brachio  necnon  dextro 
torpore  aliquando  laborante. 

Yerumenimvero  aggrotus  hypochondrii,  prag- 
sertim  nisi  manu  validius  prematur,  dolorem 
non  semper  sentiit,  malique  sedem,  in  scrobi¬ 
culo  cordis  interdum  ponere  lubet. 

j£ger  in  latus  dextrum  facilius  decumbere 
potest. 

Jecur  sagpius  molem  auctum  manu  extrin¬ 
secus  pertractare  liceat;  tumoremque  hypo¬ 
chondrii  externum  oculis  discernere  possumus. 

iEgrotus  anorexia  plerumque  laborat,  cibua 

*  Vide  Curtis,  “  Account  of  the  Coast  Diseases  of  In¬ 
dia,”  p.  $2. 

videlicet  male  concoquitur;  flatus  ventricu¬ 
lum  saspius  distendunt,  dum  ructus  frequens, 
signaque  concoctionis  pravse  alia  ingruunt ; 
Appetentia  veruntamen  cibi  saepius  admodum 
varia  evadit,  modo  quo  aeger  nunc  bulimia 
crucietur,  nunc  alimenta  omnia  fastidiat *. 

Alvus  parum  ad  normam  respondit,  faeces¬ 
que  foetidae,  colore  fusco  luteove  gaudent. 
Quine tiam  alvus  haud  raro  invic&m  et  liqua¬ 
tur  et  supprimitur ;  morbo  progrediente,  prae¬ 
cipue,  intestina  in  motum  abnormem  utique 
cientur,  tenesmo,  torminibusque  diris,  aegrum 
miserrimum,  eodem  tempore,  violentissimi 
exercentibus. 

Specie  morbi  hacce  laborantes,  haud  minus 
ac  in  acuta,  spiritum  difficile  trahunt ;  respi¬ 
ratio  videlicet  et  anxia  et  citata  evadit;  mor¬ 
busque  vel  pene  vel  penitus  asthmatis  typum 
aliquando  induit. 

Tussis  plerumque  sicca,  aliquando  vero  hu- 
mida,  aliquando  etiam  rauca,  molestissimaque 
urget. 

*  Vide  Girdlestone  on  Hepatitis,  & c. 

Pulsus  sub  morbi  initium  fere  naturalis; 
stadiis  autem  provectioribus,  frequens,  debi¬ 
lisque  evadit ;  dieque  vesperascente,  adhuc  ce¬ 
lerior,  febrem  hecticam  plani  denotat. 

Lingua  sordibus  alti  obducitur,  sitisque  ac¬ 
cenditur. 

Gingivae  praeter  modum  durescunt.  Cutis 
plerumque  arescit. 

Urina?  parcae  turbidaeque  color  ruberrimus 
inest. 

iEgroti  vultus  mutationes  insignes  subit ; 
facies  aut  pallescit,  aut  colorem  ferrugineum 
induit.  Oculi  languidi,  hebetesque  fiunt;  tu¬ 
nicaque  adnata  eorum  vel  flavescit  vel  sub- 
fusca  evadit. 

Abdominis  tensio  et  fluctuatio,  pedum  oede¬ 
ma,  indiciaque  hydropis  alia,  huicce  morbo 
saepissimi  superveniunt. 

Corpus  multum  marcet ;  morboque  progre- 
diente,  omnia  in  pejus  ruunt ;  spirandi  difficul¬ 
tas,  vomitus,  singultusque  aegrum  opprimunt  ; 
arteriae  frequentissimi  et  debilissime  micant. 
In  hoc  statu  rerum  febris  hectica  intensius 

urget ;  signa  scilicet  vespere  admodum  exacer¬ 
bantur  ;  sudores  nocturni  vires  sternunt ;  de¬ 
jectionesque  mucosae,  foetidae,  tenesmus,  et 
tormina,  aegrotum  miserandum  prorsus  ob¬ 
ruunt. 

Morbo  hocce  correpti,  somno  placido  aut 
raro  aut  nunquam  fruuntur  ;  noctes  vigilantur 
amarae ;  siquando  aegri  sese  somno  dant,  sopo¬ 
rem  brevem  solummodo  carpunt,  somniisque 
diris  perterriti,  subitb  expergiscuntur. 

Tristes  animumque  dejecti,  hepatitide  chro¬ 
nica  laborantes,  ab  exercitatione  qualicunque, 
prorsus  abhorrent;  solitudinem  avidb  quae¬ 
runt  ;  conditionisque  suae  metu  perculsi,  spem 
salutis  restituendae  omninb  abjiciunt. 

Verumenimvero  signis  compluribus  supra 
memoratis,  hepatitide  longa  aegrotus,  inter¬ 
dum  vacat,  ac  anorexia,  viribus  prostratis, 
corporisque  macie,  sub  initio  laborans ;  mor¬ 
bi  finem  versus,  febre  hectica  alvique  dejecti¬ 
onibus  putridis  correptus,  heparque  in  culpat 
neutiquam  deponens,  e  medio  excedit. 

MORBI  TERMINATIONES . 

Hepatitis  aut  in  resolutionem,  aut  in  sup» 
purationem,  rarius  vero  in  gangraenam  abit* 
Quin  et,  inter  morbi  nostri  fines  schirrus  ha¬ 
beatur,  oportet. 

De  terminationibus  hisce  diversis  ordine 
disserendum  est. 

Resolutio.~~Siquzndo  dolor,  tumor,  hypo¬ 
chondriique  tensio,  gradatlm  cessaverint,  pul¬ 
susque  ad  statum  naturalem  redierit,  nitore 
faciei  etiam  revertente,  terminationem  hancce, 
votis  omnibus  exoptandam,  sperare  liceat. 

Exinanitiones  varias,  haemorrhagiae,  nimi¬ 
rum,  vel  e  naribus  vel  e  vasis  haemorrhoidali- 
bus ;  diarrhoea  lenis  biliosa ;  sudores  inites  fo« 
cillantesque,  per  totum  corpus  diffusi ;  urina 
sedimentum  abundans  demittens ;  secretiove 
a  bronchiis  profusa,  resolutioni  comites  sese 
saepius  praebent» 

Rebus  ita  se  habentibus,  siquando  fluxuum 
horum  unus  alterve  nobis  ante  oculos  versa¬ 
tur,  aeger  adhuc  certius  in  bona  spe  est» 

Suppuratio . — Hepatitis  acuta  in  suppuratio¬ 
nem  saepius  abit,  terminatioque  haecce,  morbo 
et  diutius  et  violentius  insidente,  sane  perti- 
miscenda  est.  Siquando  dolor  subito  sese 
remiserit,  micansve  evaserit,  dum  pulsus  ar¬ 
teriarum  et  pleniores  et  molliores  flunt,  horro¬ 
resque  vagi  inordinatique,  calore  per  vices 
subeunte,  excitantur. 

His  ita  praemissis,  si  ponderis,  fluctuatio- 
nisque  sensus,  potius  ac  doloris  et  tensionis,  in 
jecinoris  regione  percipitur,  de  abscessu  in 
viscere  formato  minus  dubitandum  est :  febris 
hectica,cum  diarrhoea,  sudoribusque  nocturnis 
colliquantibus,  consociata,  nunc  ingruit. 

In  hac  inclinatione  rerum,  alimentorum  con¬ 
coctione,  corporisque  viribus  penitus  suifosis, 
aeger  miserandus,  meliora  forsitan  sperans,  fa¬ 
to  ineluctabili,  nisi  Deus  intersit,  pedetentlm 
cedit. 

Verumenimvero  secundum  jecoris  partem 

Gui  malum  insidet,  pus  facilius  difficiliusve 
detegere,  medicum  penes  est. 

Abscessu  videlicet  partem  visceris  anterio¬ 
rem  convexam  ve  occupante,  tumorem  fluc¬ 
tuationemque  haud  aegre  plerumque  sentire 
potest. 

Quin  et,  si  pus  in  parte  hepatis  gibba  domi¬ 
cilium  habeat,  fluido  septo  transverso  eroso, 
vel  in  cavitatem  thoracis  vel  in  substan¬ 
tiam  pulmonum  copiose  effunditur,  ideoque 
mortis  subitae  prodromus  fit,  aut  parcius  ef¬ 
fusum,  per  tracheam  tussiendo  expuiturf. 

Sin  autem  pus  in  parte  hepatis  concava 
sedem  habeat,  ductibus  biliariis  erosis,  in 
ductum  hepaticum,  posteaque  in  duodenum 
facile  defertur,  jecinoreve  aut  ventriculo  aut 


*  Vide  Morgagni,  Epist.  xxxvi. 
f  Exemplum  hujusmodi  relatu  dignum  Lieutaudus  literis 
mandavit,  in  quo  sex  octove  librae  puris  subito  expectoratas 
fuere. 

Aliquando  bilis  et  jecinoris  substantia  expuuntur.  Vide 
Curtis,  ut  supra,  p.  198  ;  et  quoque  historiam  Monrojun. 
relatam  in  Edin.  Mo,d.  et  Surga  Journal ,  tom.  i ;  etiamque 
Clarke,  ut  supra,  p.  40 b. 


20 


DE  HEPATITIDE. 


huic  intestino,  aut  etiam  colo  adhaerente,  in 
haec  cava  promptius  transit,  exindeque  per 
vomitum,  diarrhoeamque  purulentam  egres¬ 
sum  sibi  praebet  *. 

Quinetiam  pus  e  vomica  haud  rard  erum¬ 
pit,  rebusque  ita  se  habentibus,  parteque 
necnon  affecta  partibus  vicinis  parum  con¬ 
glutinata,  in  cavitatem  abdominis  protinus 
effunditur,  mortique  praesenti  ansas  praebet. 

Cohaesione,  veruntamen,  cum  peritonaeo 
musculos  abdominales  investiente,  facta,  pus 
hosce  erodit,  aditumque  sibi  externum  aperit. 

Verumenimvero  aliis  in  exemplis,  suppu¬ 
ratio  signis  vel  nullis  vel  dubiis  sese  prodit, 
aut  lente  et  insidiose  prorepit ;  in  exemplis 
hujusmodi,  cadaveribus  incisis,  abscessus 
aliaque  suppurationis  indicia  satis  manifesta, 
aegroto  superstite  parum  suspecta,  medico 
ante  oculos  saepius  versantur  j\ 


*  Morgag.  loco  supra  citato;  vide  etiam  Lind.  Discascs 
of  Eu ropcans  in  II ot  Climates ,  p.  p6\ 

t  Clarke,  ut  supra,  p.  404. 

Schirrus. — Sclii r rus  inter  hepatitidos  fines 
jure  habendus  est  :  Doloris  remissio  cessa- 
tiove,  sensu  plenitudinis  aut  molestias  in  je¬ 
coris  regione  adhuc  perstante,  facies  vel 
squalido  vel  ferrugineo  colore  sese  induens, 
duritia  intumescentiaque  visceris  tactu  per¬ 
cipiendae,  terminationem  hancce  nobis  deno¬ 
tant. 

Jecur  attamen  schirrosum  molem  multo 
minus  ac  ^anum  saspius  evadit  *.  In  hoc  statu 
rerum,  tumore  deficiente,  signisque  schirri  pro¬ 
priis  aliis  vel  obscuris  vel  neutiquam  observan¬ 
dis,  visceris  statum  difficillime,  ac  saspius  non 
nisi  cadaveris  sectione,  cognoscere  possumus. 

Schirrus  veruntamen  hepatitidem  chronicam 
ssepius  ac  acutam  subsequitur;  etiamque  vis¬ 
ceris  hujusce  durities  per  annos  complures,  ae¬ 
groto  incommodum  aut  parvum  aut  nullum 
interdum  sustinente,  adest:  saspius  autem  ic¬ 
tero  pessimi  generis  aut  hydropi  insanabili 
viam  sternit 


*  Baillie’s  Morbid  Anatomy. 

Gangrcenas — Partes  parenchymatosas  in¬ 
flammatione  correptas,  suppurationi  potissi¬ 
mum  procliviores  sunt;  ea  de  causa,  gangrae¬ 
na  rarissime  hepatitidi  supervenit.  Sin  autem 
unquam  gangraena  sphacelusve  viscus  hocce 
infestet,  dolor  subito  cessans,  prostratio  vi¬ 
rium  summa,  pulsus  parvus,  tremulus,  inter- 
mittensque,  artusque  frigidi,  finis  hujusce  indi¬ 
cia  satis  superque  fida,  certo  certius  evadent. 


CADA  VERUM  SECTIO . 

,  i  1  -  •  '*  •  *.-)•  '  i'r  .<  M..-  -  '  X,  •’  . 

Cadaveribus  hepatitide  sublatorum  rite 
exploratis,  phaenomena  morbida  multa,  in  con¬ 
spectum  sane  veniunt ;  eaque  de  causa,  mor¬ 
bi  et  de  natura  et  sede,  saltemve  de  effectibus 
ejus  diris,  nos  certiores  faciunt.  Pauca  igi¬ 
tur  de  signis  morbosis,  qua3  cadaveribus  inci¬ 
sis  oculis  saepius  obversata  sunt,  in  lucem 

hic  loci  proferamus,  et  lubet  et  quidem  opor¬ 
tet. 

Hepatis  superficies,  convexa  potissimum, 
vasis  sanguineis  minutissimis  quasi  conferta 
saepius  apparet  •  saepius  vero  lymphae  exsuda- 
tae  interventu,  cum  partibus  vicinis  congluti¬ 
nata  invenitur. 

Viscus  magnitudinem  admodum  variat;  ali¬ 
quando  multum  molem  adauctum,  et  quasi 
totum  abdominis  cavum  occupans,  aliquandd 
vero  naturali  statu  multo  minus  repertum  est. 

Aliis  in  casibus  hepar  multo  mollius,  in  aliis 

\ 

durius,  ac  in  sano  statu  evadit ;  coloremque 
necnon  admodum  varium  induit. 

Jecinore  hepatitide  sublati  secto,  et  tuber¬ 
cula,  et  etiam  cystae,  materie  gelatinosi  vel 
calculosa  plenae,  anatomico  ante  oculos  haud 
raro  versantur 

Puris  collectiones  in  cadavere  scrutando 
saepissime  occurrunt  ;  fluidoque  hocce  ali¬ 
quando  uberius  cumulato,  jecur  puris  sacci 


*  Baillie,  ut  supra. 

speciem  prae  se  omnino  fert:  aliis  verunta- 
men  in  exemplis,  pus  abscessus  varios  dis^ 
junctos  format.  Historiam  hujusmodi  me¬ 
moratu  dignissimam,  literis,  in  libro  “  Edin- 
ic  burgh  Medical  Essays'  dicto,  mandatam, 
invenimus. 

Cadavere  morbo  nostro  mortui  scrutato,  ab« 
scessus  in  jecinore  tres,  unus  scilicet  in  parte 
lobi  dextri  convexa,  alter  ad  marginem  ejus 
inferiorem,  tertiusque  prope  vesicam  felleam, 
in  lucem  prodiere.  Hi  abscessus  puris  co¬ 
piam  insignem  in  abdominis  cavum  effude¬ 
runt  ;  tunica  necnon  visceris  externa,  quibus¬ 
dam  in  locis  solito  et  tenerior  et  crassior  erat, 
et  etiam  albescens ;  in  aliis  vero  signa  inflam¬ 
mationis  satis  manifesta  praebuit.  Quin  et, 
ventriculum,  colonque  inflammatione  labo¬ 
rasse  clare  patebat 

Ventriculo  praeterea  intestinisve  erosis,  in 
cava  hacce  pus  iter  sibi  haud  raro  facit.  In 


*  Ed.  Med.  Essays ,  tom.  ii,  art.  92. 

cavitatem  abdominis  effusum  saepius  necnon 
repentur. 

Hoffmanus  eruditus,  expertusque,  de  hac 
re  disserens,  verbis  ex  alio  auctore  citatis,  apud 
paginas  calcem  legendis,  utitur  *. 

Verumenimverd,  quibusdam  aliis  in  exem¬ 
plis,  superficies  jecinoris  anatomico  inspectanti 
sana  obversatur;  lobus  autem  dexter,  plus  justo 
levatus,  diaphragmati  arcti  agglutinatus  est, 
partem  agglutinatam  circum,  abscessus  liquore 
purulento  plenus  in  conspectum  venit :  absces¬ 
sus  hicce,  itinere  sibi  per  septum  transversum 
erosum  facto,  pulmones  petebat.  Quin  et,  pul¬ 
mo  dexter  diaphragmati  adhaerescens  conspi- 

*  “  Cadavere  aperto,  in  tota  ventris  cavitate  reperta 
<l  est  ingens  copia  puris,  peritonaeum  quoque  disruptum  et 
“  putridum  conspiciebatur,  hepar  durum  ingentis  magnitu- 
“  dinis  albicans  circa  stomachum,  sed  in  gibbd  sive  parte 
"  prope  costas  spurias  nigrum,  exustum,  et  gangraend  infec- 
“  tum  ;  in  hepate  autem  multum  conspiciebatur  pus.  Pra> 
a  cipua  autem  hepatis  corruptio  erat  in  parte  dextra  ver- 
“  sus  costas  spurias  et  musculos  intercostales,  qui  etiam 
“  cum  costis  spuriis  nigredinem  contraxerant  instar  car* 
“  bonis,  et  facillimi  frangi  poterant.”  Opera  omnia,  edit» 
1740. 

P 

ciebatur ;  transitumque  ex  hepate  in  pulmo» 
num  substantiam  pollices  quosdam  exten¬ 
dit 


C  AU  S  JE. 

CAUSA  PROXIMA. 

In  causa  hepatitidis  proxima  statuenda, 
causa  inflammationis  generalis  proxima  con¬ 
sideranda  venit.  Si  de  hac  re  autem  fusius 
riteque  loquerer,  longe  lateque  ultra  limites  va¬ 
garer,  propterea  quod,  theorias  diversas  in  lu¬ 
cem  prolatas,  perpensas  exploratasque  habeam, 
oportet :  ideoque  ex  his  theoriis  diversis  prae¬ 
cipuis  totidem  verbis  statuere  liceat. 

Auctores  quidam,  inflammationem  lentori 
sanguinis  morboso  vasa  minuta  obstruenti  at- 

*  Vide  Dissertatio  Xnaug.  Med. “  De  Hepatitide.”  Edin. 
1790,  Auctore  H.  Maclean. 

tribuerunt :  Alii  errorem  loci,  partes  nimirum 
sanguinis  crassiores  in  vasa  pro  transmissione 
eorum  nimis  arcta  impactas,  in  crimine  po¬ 
suere  :  Alii  vero  spasmum  vasorum  capilla¬ 
rium  extremorum  vituperavere  :  Dum  alii  ac¬ 
tionem  vasorum  partis  affecta;  auctam  p  ro 
causa  inflammationis  proxima  habendam  esse 
contendunt :  Aliis  deniqu&  judicibus,  causa 
inflammationis  proxima  in  vasorum  capilla¬ 
rium  distentione,  atque  debilitate,  jure  ha« 
benda  est. 

Utram,  vero,  theoriarum  harum  ceeteris 
anteferendam  esse,  peritiores  judicent ; 

“  Non  nostrum  tantas  componere  lites ? 


CAUSAE  REMOTAE. 

Praedisponentes. — De  causis  prasdisponen- 
tibus  haud  paucis,  et  in  hoc,  et  in  aliis  morbis, 
in  caligine  alta  quidem  versamur;  verume- 


2  8 


DE  HEPATITIDE. 


nimvero  quibuscunque  ex  rebus, '  homines, 
affectionibus  inflammatoriis  aliis  obnoxii  fiunt, 
iis  gradu  majore  minoreve  agentibus,  ad  hepa¬ 
titi  da  procliviores  redduntur. 

Homines  ineunte  astate,  pubertatem  scilicet 
parum  adepta,  foeminasque,  morbo  hocce  ra¬ 
rius  corripi  observare  liceat 

Hepatitiden  homines  in  regionibus  calidis, 
saepius  ac  in  frigidis  temperatisve  infestare 
supra  ostendi :  quinetiam,  hisce  in  regioni¬ 
bus,  inter  tempora  fervidiora  morbus  frequen¬ 
tius  grassatur. 

Regionum  attamen  tropicarum  omnium  in¬ 
colas,  morbo  de  quo  nunc  agitur,  neutiquam 
reque  plecti,  observandum  est. 

Terrae  Indiae  Orientalis  continentis  limitibus 
fere  circumscriptus  est,  nec  in  America  sive 
Septentrionali,  sive  JEquinoctiali,  nec  in  parte 
Indiae  Occidentalis  ulla,  hic  morbus  unquam 
endemice  gassatur ;  etiamsi  hisce  in  regioni¬ 
bus,  ratio  victus,  calor  externus,  corporis  sub 


*  Vide  Girdlestone,  ut  supra. 

divo  defatigatio,  coelum,  resque  aliae,  quae 
Europaeos  morbo  obnoxios  reddere  possint, 
aeque  ac  in  India  Orientali  valent 

Quicunque,  hisce  in  plagis  temperamento 
sanguineo,  aetatis  vigore,  roboreque  corporis 
firmo  gaudent,  in  hunc  morbum  incidere 
potissimum  obnoxii  sunt. 

Homines  qui  e  regionibus  frigidis,  in  cal¬ 
lidas  nuperius  migrarunt,  hepatitidi  obnoxi- 
ores,  ac  indigenae  vivunt. 

Quin  et,  illi  qui  vitam  sub  sole  fervente 
diutius  egerunt,  in  morbum  huncce  promp¬ 
tius  ruunt. 

Carni  praesertim  pingui,  cibariis  con- 
ditioribus,  liquoribusque  ardentibus  nimis 
dediti,  malo  nostro  saepius  tentantur. 

*  “  It  is  a  remarkable  thing,  that  in  the  East  Indies 
“  under  the  same  latitudes  nearly  as  Jamaica,  that  is  at 
il  Madras  and  Bombay,  the  disease  knovvn  in  those  eoun- 
“  tries  by  the  name  of  Liver  or  Hepatitis,  should  be  the 
“  most  prevailing  disorder  among  Europeans,  and  that  the 
“  same  should  not  be  known  in  the  Island  of  Jamaica." 
Hunter  On  the  Diseases  of  the  Armi)  in  Jamaica .  Vide 
quoque  Saunders  On  the  Structure ,  Economy ,  and  Diseases 
of  the  Liver ,  App,  p.  13.  4th  edit. 

/  Porro,  quicunque  hisce  in  plagis,  liquores 
spirituosos  quotidie  sorbent,  etiamsi  ebrie¬ 
tati  parum  indulgent,  ad  hunc  morbum  pro¬ 
cliviores  sunt  *. 

Quinetiam,  hisce  in  regionibus,  animalia 
alia  jecoris  malo  laborasse,  sunt  qui  conten¬ 
dunt;  multosque  canes  Anglicos  in  Indiam 
transvectos,  hoc  morbo  tentari  morique,  auc¬ 
tores  quidam  nos  certiores  faciunt  j\ 
Excitantes . — Multiplices,  diversasque  causae, 
ad  hunc  morbum  excitandum  facile  confe« 
runt.  Inter  has,  sequentes  enumerare  lubet. 


•  44  The  dram  and  puri  drinker  may  sooner  experience 
those  evils,”  (scilicet  schirrus  viscerum  abdominalium, 
sed  praecipue  jecoris),  44  than  other  drunkards  ;  but  even  the 
44  guzzler  of  small  beer  has  no  security  against  them. 
44  Nay,  so  sure  and  uniform  is  this  effect  of  producing  dis- 
44  eased  bowels,  by  ferrnented  liquors,  that  in  distilleries 
44  and  breweries,  where  hogs  and  poujtry  are  fed  on  the 
48  sediments  of  barrels,  their  livers  and  other  viscera  are 
48  observed  to  be  enlarged  and  hardened,  like  those  of  the 
4‘  human  body;  and  vvere  these  animals  not  killed  at  a  cer- 
44  tain  period,  their  flesh  would  be  unfit  to  eat,  and  their 
44  bodies  become  emaciated.”  Trotter’s  Essay  on  Drunkcn - 
vess ,  p.  114. 


f  Maclean,  ut  supra. 

Calor  et  frigus  per  vices  corpori  admota  ; 
frigusve  cum  humiditate  conjunctum ,  corpori 
calefacto  adhibitum. 

Corpora  humana,  vicibus  caloris  frigorisque 
alternis  subjecta,  in  morbos  incidere  prona 
esse,  satis  superque  constat;  corpus  etenim 
calori  diutius  expositum,  et  debilitatum  et 
relaxatum  fit ;  frigus  autem  corpori  in  hoc 
statu  adhibitum,  superficiem  et  meatus  cuti¬ 
culares  constringit,  eaque  de  causa,  transpira- 
tionem  insensibilem  sanitati  magnoper£  in¬ 
servientem,  antea  plus  justo  forsitan  auctam, 
subito  et  impedit  et  reprimit.  In  hoc  statu 
rerum,  sanguis,  justo  copiosius,  partes  inter¬ 
nas  petit-  Quinetiam,  de  consensu  inter  super¬ 
ficiem  partesque  corporis  internas  insigni,  vel 
pauci  vel  nemo  dubitant;  ha3  scilicet  male  se 
habentes,  illi  damnum  facile  inferunt ;  illa  au¬ 
tem  vitio  laborans,  his  promptius  nocet. 

Hinc  causa  quidem  in  aprico  est,  quare, ho¬ 
mines  mutationibus  coeli  subitis  expositi,  in 
morbos  incidere  admodum  proclives  evadunt  ; 
scriptoresque  medici,  phlegmasias,  hepatiti- 

den  potissimam,  in  regionibus  quibus  dies  et 
noctes  gradu  caloris  multum  variant,  longius, 
latiusque,  saepius  grassari,  ac  in  aliis,  quae  gradu 
caloris,  ne  inferiore  quidem,  at  magis  sibi  con¬ 
stante,  gaudent,  uno  ore,  ni  fallor,  consen¬ 
tiunt 

Ventriculus  plus  justo  tumens.— Stomachus 
cibo  distentus,  ideoque  hepar  ipsum  et  duc¬ 
tum  hepaticum  male  premens,  morbo  huicce 
ansas  facili  praebet. 

Intemperantia  in  liquorum  spirituosorum 
usu . — Intemperantia  et  corpus  ad  malum  pro¬ 
clive  reddit,  et  malum  ipsum,  in  corpore  prae¬ 
disposito,  facile  excitat  :  vinum  et  liquores 
spirituosi  effectus  in  hepar  peculiares  edunt ; 
bilis  secretionem  prorsus  perturbant,  fluidi 
secreti  et  dotes  inficiunt,  et  cursum  impedi¬ 
unt,  modo  quo,  ad  munera  in  oeconomia  ani¬ 
mali  propria  fungenda,  penitiis  ineptum  red¬ 
datur. 

Hinc  ratio  patet,  quare  cadaveribus  temu- 


*  Maclean,  ut  supra. 

lentorum  incisis,  jecur  prater  modum  durum 
et  contractum,  anatomici  oculis  plerumqu& 
obversatur  ;  cum  peritonaeo  saepissime  conglu¬ 
tinatur;  textura  granulata  frequentius  gau¬ 
det  ;  coloremque  subalbidum  induit ;  nodosum 
et  tuberculatum  est,  substantiaque  ejus  scal¬ 
pello  haud  raro  obstat 

Animi  affectus . — Qucecunque  animum  aut 
perturbant,  aut  excitant,  aut  deprimunt,  ea 
corpus  mirum  in  modum  frequentissime  affi¬ 
ciunt.  Animus  etenim  corpus  regit,  ideoque 
sivedepressus,  sive  plus  justo  excitatus,  effec¬ 
tus  proprios  in  corporis  organa  diversa  secer¬ 
nentia  atque  excernentia  edit. 

Febres  regionum  calidarum ,  sive  remittentes j 
sive  intermittentes . — Hepatitis  hos  morbos  aut 
ab  initio  seepe  comitatur,  aut  iis  saspiiis  super-* 
venit.  Febres  etenim  hujusmodi  impetum 
in  corpus  facientes,  et  motus  abnormes  in  eo 
cient,  et  vires  admodum  frangunt.  Rebus  ita 
sese  habentibus?  organa  secernentia  in  mali 
partem  facile  veniunt ;  succique  proprii,  nunc 
abundantius  nunc  parcius  secreti,  dotibusque 

vitiati,  vasa  aut  viscus  glandulosum  totum 
praeter  modum  stimulant 

Quin  et,  scriptores  medici  injurias  parti  il¬ 
latas;  cranii  fracturas ;  hepatis  tubercula ;  cal¬ 
culos  biliarios  in  ductibus  impactos ;  bilisque  in 
duodenum  descensum  impedientes ;  multaque  alia, 
pro  causis  morbi  hujusce  excitantibus  habent . 

Sequitur  pars  hujusce  tentaminis,  qua  de  ra¬ 
tione  signorum  nobis  inquirendum  est. 


SYMPTOMATUM  QUORUNDAM  RATIO . 

'V.,'  i .  ' . '  \  ;  i  , 

Dolor  tensioque  in  hypochondrio  dextro 
Partem  hepatis  large  majorem  lobem  videlicet 
dextrum  in  hypochondrio  situm  habere  omni¬ 
bus  liquet;  parsque  ibi  sita  multo  frequen¬ 
tius  ac  illa  qu;e  in  epigastrium  extendit  in- 
flammationecorripitur,  id  eoque  dolor  tensio 


*  Vide  Thomas  Clark’s  Obs .  on  Fevers ,  §c. 

que  inflammationis  signa  propria  hic  loci  sese 
ostendant  oportet 

Decubitus  in  latus  sinistrum  difficilis*— In¬ 
flammatio  ligamenta*  quae  jecur  sustinent,  sa¬ 
ne  corripit;  aegroto  vero  lateri  sinistro  incum¬ 
bente,  haec  tenduntur,  ideoqu£,  in  hoc  corpo¬ 
ris  situ,  dolor  acutus  sentitur. 

Dolor  ad  claviculam  et  summum  humeri  dex~ 
iri.- — De  signi  hujusce  ratione,  medicis  inter 
se  parum  quidem  convenit,  et  adhuc,  ni  fallor, 
sub  judice  lis  est.  Quidam  dolorem  consen¬ 
sui  inter  has  partes,  interventu  nervorum 
phrenicorum  cerv  icalium  que,  ascribunt.  Do¬ 
lor  videlicet,  his  judicibus,  praecipue  urget, 
quandoque  pars  visceris  diaphragmati  conti¬ 
gua  laborat;  hoc  etenim  in  statu  rerum,  ni  fal¬ 
luntur,  dolor  irritatioque  ope  nervorum  phre« 
nis  ad  humerum  pertingunt.  Alii  autem  cul¬ 
pam  ad  membranarum  distensionem,  inflam- 


*  Medicus  quidam  Gallicus,  Ferreinius  nimirum,  lobum 
hepatis  minorem  morbo  saepibs  tentatum  esse,  contendit, 
Histoire  de  VAcad.  Roy.  des  Scienc.  an.  1 766,  7>  8. 

Hiationem  que  mediastino  scilicet  extenso  ad 
humerum  dextrum  percurrentem,  rectius,  me 
judice,  conferunt. 

Dyspnoea ,  tussis ,  singultusque . — Signa  haec-* 
ce,  parte  jecinoris  superiore  inflammatione 
correpta,  maxime  urgent;  propterea  quod, 
septum  transversum  in  mali  partem  tunc 
forsitan  venit.  Quin  et,  septum  hocee,  inter 
spiritum  trahendum,  hepar  aegre  comprimit ; 
inter  spiritum  vero  emittendum,  septum  sub¬ 
limatum  viscus  ligamentaque  adnectentia,  mo¬ 
leste  distendit,  motuque  diaphragmatis  quo¬ 
que,  ob  molem  hepatis  adauctam,  eodem  tem¬ 
pore  impedito.  - 

Ea  de  causa  respiratio  brevis  evadit,  aegro- 
tusque  suffocationis  sensu  afficitur 


*  “  Cum  hepar/’  inquit  Van  Svvietenius,  “  etiam  accipiat 
u  arteriosos  ramos  ex  diaphragmate  et  ex  ligamento  sus» 
tc  pensorio,  per  quod  diaphragmati  nectitur,  saepe  et  illae 
“  partes  vicinae  inflammantur  similiter,  et  dolorem  inter  re** 
<c  spirandum  moto  diaphragmate  faciunt;  qui,  tanquam 
<s  signum  diagnosticum  praecipuum  inflammati  hepatis,  in 
“  parte  gibba,  a  Galeno  ponebatur.”  In  Aphor.  Boerh. 
Comment. 

Quod  ad  tussim  quidem  pertinet,  pulmones 

ob  situm  eorum,  mali  partem  facile  ferre  pos- 

• 

sunt;  quicquid  autem  hrecce  irritat,  tussim 
concitat 

Singultus  a  diaphragmate  irritato  convulso- 
que  semp£r  pendet ;  hinc  causa  in  promptu  est, 
cur  morbo  superficiem  hepatis  inferiorem  insi¬ 
dente,  inflammatio  irritatioque  diaphragmati 
impertitas,  spasmum  huncce  abnormem  facili 
moveant. 

Vomitus,  aliceque  ventriculi  affectiones  .Sig¬ 
na,  hascce  aut  consensum  inter  partes  vicinas 
generalem,  pro  caus&  agnoscunt,  aut  potifis 
parte  hepatis  convexa  morbo  tentati,  ventri¬ 
culus  fit  mali  particeps,  symptomataque  Gas¬ 
tritidis  propria  promptius  occurrunt 

Color  et  faciei  et  oculorum  flavus. — -Scrip¬ 
tores  medici  haud  pauci  cutis  flavedinem  in* 


*  “  Actio  viscerum,”  ut  medicus  idem  expertissimus 
auctor  est,  “  chylopoeticorum  turbata,  ob  impeditum  libe- 
“  rum  transitum  sanguinis  per  extrema  vense  portarum,  et 
nauseam  et  vomitum  et  siturti  vehementem  creare  potest.” 
Van  Swieten,  Comment.  in  Aphor.  Boerhaavi,  ut  supra. 

ter  signa  hepatitidis  pathognomonica  sane  ha¬ 
bent.  Cutem,  hunc  colorem,  in  hepatis  in¬ 
flammationibus,  quas  febres  regionum  calida¬ 
rum  comitantur,  saepius  induere,  nemo  est  qui 
dubitet  *•  In  hepatitide  vero  idiopathica, 
cutis  flavedinem,  nobis  ante  oculos  rarius  ver¬ 
sari,  mihi  persuasum  est. 

Sin  autem  icteri  signa  unquam  sese  osten¬ 
dant,  aut  inflammationem  hepatis  concavi  duc¬ 
tus  biliarios  corripentem,  aut  tumorem  diutius 
eosdem  comprimentem,  exi  tum  que  bilis  in  duo¬ 
denum  impedientem,  adducor  ut  vituperem. 

Hisce  de  ratione  signorum  praepositis,  ver¬ 
ba  de  diagnosi  pauca  facere  lubet 

*  Cadaveribus,  febre,  dysenteriaque  in  India  endemice 
grassantibus  incisis,  jecora  morbis  tentata  aut  plerumque 
aut  semper  in  conspectum  veniunt :  in  exemplis  haud  pau» 
cis,  viscera  haecce  schirro  prorsas  infestantur;  aliis  autem 
in  casibus,  abscessus,  signaque  hepatitidos  solita  sese  osten¬ 
dunt.  Quinetiam,  hisce  in  plagis,  hepatitis  morborum  fe¬ 
re  omnium  qui  endemici  grassantur,  typum  induit ;  aegroto» 
que  aut  diarrhced,  aut  febre  remittente,  aut  ictero,  aut  morbis 
multis  aliis,  tentato,  fons  malorum  in  hepate  petenda  est. 
Vide  Saunders,  ut  supra,  Append.  Vide  etiam  Clarke  et 
Curtis,  ut  supra. 

DIAGNOSIS . 

Inter  hepatitiden  morbosque  sequentes 
diagnosin  seduli  statuamus,  oportet. 

Pneumonia . — Hepatitis  speciem  pneumoniae 
prae  se  saepius  fert,  propterque  similitudinem 
hancce,  medicos  callentes  haud  rard  fallit. 

Hi  vero  morbi  aliquandd  inter  se  conjungi, 
manusque  sibi  mutud  porrigere  videntur.  In 
hoc  statu  rerum,  uter  morbus  idiopathicus, 
uter  symptomaticus  habendus,  dictu  saepius 
difficillimum  est. 

Quandocunque  veruntamen  impetum  seor- 
sim  faciunt,  plerisque  in  exemplis,  facilius  di¬ 
judicantur. 

In  pneumonia,  dolor  inter  inspirandum  mub 
to  magis  ac  in  hepatitide  augetur  :  In  hepatiti¬ 
de,  hypochondrio  dextro  digito  presso,  dolor 
ingravescit,  contra  vero  in  pneumonia :  illi  la« 
borans,  lateri  sinistro  incumbere  nequit ;  hic 

vero  tentatus,  lateri  sano  facilius,  lateri  affecto 
difficilius,  incubare  potest. 

Etiam  que  in  pneumonia,  dolor  ab  uno  ad 
alterum  latus  interdum  subito  migrat ;  in  he¬ 
patitide  vero  firm£  insidet,  ac  saepissime  ad 
claviculam  et  summum  humeri  dextri  ascen¬ 
dit,  (quod  pneumonia  perraro  accidit).  Tus¬ 
sim  in  jecinoris  inflammatione  siccam,  in  pneu¬ 
monia  autem,  tempore  morbi  quodam,  humi- 
dam,  cum  sputo  copiosiore,  interdumque  san? 
guine  mistam  urgere,  insuper  observandum 
est. 

Color  faciei  quoque  proprius,  in  hepatitide 
laborantibus,  ad  morbum  nostrum  a  pneumo¬ 
nia  dignoscendum  haud  parum  valebit. 

Gastritis . — Gastritide  vel  Hepatitide  labo¬ 
rantes,  vomitu,  nausea,  singultuque,  aut  sae¬ 
pitis  aut  semper  opprimuntur,  idoeque  inter 
hos  morbos  diagnosis  difficilius  statuenda  est. 

In  epigastrio  veruntamen,  dolor  urens  pun- 
gensque,  vires  admodum  prostrata?,  pulsus 
typhodes,  frequens,  videlicet,  parvus,  contrac¬ 
tusque,  vomitus  singultusque  et  frequentio- 

res  et  violentiores,  dolor  ad  humerum  haud 
ascendens,  Gastritidem  ab  jecinoris  inflamma¬ 
tione,  plerisque  in  exemplis,  facili  discrimi* 
nant. 

Enteritis  et  Colica.^hx  Enteritide  dolor 
circa  umbilictim  torquet,  pulsusque  typho- 
des  evadit;  in  Colica  vero,  febris  nulla  sese  os¬ 
tendit  :  Quin  et,  his  in  utrisque  morbis  dolor 
humeri  claviculseque  neutiquam  urget ;  ideo- 
que  de  diagnosi  inter  has  affectiones  morbosas, 

■  Hepatitidenque,  scrupulus  fere  nullus  in  me¬ 
dici  animum  injici  potest. 

Rheumatismus . — A  Rheumatismo  musculo¬ 
rum  superincumbentium,  inflammatio  hepatis 
facile  distinguenda  est,  propterea  quod,  in  illo 
dolor,  rubor,  aliquandb  etiam  tumor,  muscu¬ 
lorum  cursum  sequuntur,  et  cum  artuum  do¬ 
loribus  ssepk  alternantur,  musculique  ob  do¬ 
lorem,  motum  quemlibet,  prorsus  fugiunt. 

Quinetiam  nec  tussim,  nec  vomitum,  nec 
singultum,  adesse,  insuper  observandum  est. 

Phthisis . — Quibusdam  in  casibus,  morbus 
noster  phthisis  pulmonum  typum  quodammo» 

F 

do  induit.  Color  attamen  faciei,  Hepatitidi 
proprius,  dolorque  hypochondrii  dextri  hume¬ 
rique  phthisicos  parum  tentant.  Quin  et,  in 
Phthisi,  sudores  nocturni  signaque  hecticae  alia, 
autsemp&r  aut  plerumque  infestant;  in  Hepati» 
tide  vero,  usque  ad  stadia  morbi  provectiora, 
cutis  arida  manet.  Lingua  praeterea  phthisico 
praeter  modum  nitida  est ;  Hepatitide  autem 
invadente,  crusta  sordida  obducitur. 

Morbis  hisce  diversis  correptis,  mentis  con- 
ditionem  longe  diversam  inesse,  animum  vi¬ 
delicet  Phthisi  laboranti  ad  supremum  usque 
diem  spe  erectum ;  Hepatitide  vero  aegrotanti, 
spe  destitutum,  insuper  notandum  est. 

Dyspepsia . — Haud  paucis  in  exemplis,  me¬ 
dici  solertissimi  saepius  in  ambiguo  sunt,  an 
Dyspepsiae  signa,  ab  hepatis  affectione,  necne 
pendeant  ? 

In  Hepatitide  acuta,  diagnosis  satis  facile 
statuenda  est;  quod  dolor  hypochondrii  ad 
claviculam  extendens,  plerisque  in  casibus, 
urget.  In  Hepatitide  autem  longa,  aegrotus 
ventriculum  pro  sede  doloris  saepius  perperam 

habet ;  dolorque,  ructu,  flatuumque  expul¬ 
sione,  mitigationem  haud  raro  subit. 

Verumenimvero,  hisce  in  casibus,  si  hepar 
laboret,  cordis  scrobiculo  et  regione  epigastrii 
manu  pressis,  dolor  augetur,  et  ad  hypochon¬ 
drium  dextrum  lancinat ;  morboque  progre- 
diente,  pulsus  frequens,  calor  auctus,  signa¬ 
que  pyrexias  vesperi  potissimdm  sese  osten» 
dunt. 

Etiamque  si  sanguis  detrahatur,  «gro  suc¬ 
curritur  ;  sanguis  missus,  phlegmasiarum  alia¬ 
rum  instar,  tunicam  coriaceam  saspius  in¬ 
duit  * 

Quin  et,  in  diagnosi  statuendi,  faciei  colo¬ 
rem  squalidum,  ferrugineum  ve,  Hepati  tidem 
longam  saspius  comitantem,  medicus  consi¬ 
deret,  oportet. 

Hisce  de  diagnosi  propositis,  sequitur,  ut 
notas  explicem,  quas  vel  spem,  vel  periculum 
in  hoc  morbo  ostendunt. 


*  Saunders  On  the  Livcr ,  §c.  p.  274. 

PROGNOSIS . 

In  Hepatitide  acuta,  remediis  rite  maturfe- 
que,  primis  scilicet  morbi  diebus,  adhibitis,  de 
aegro  bene  sperare  licet ;  eoque  magis  si  reme¬ 
diis  hisce  in  auxilium  vocatis,  dolores  grada¬ 
ti  m  sese  remiserint ;  arterias  ad  naturam  mi¬ 
care  coeperint ,*  nausea,  vomitus,  singultus, 
signaque  alia  graviora,  aut  minuerint,  aut 
prorsus  desierint :  si  denique  una,  alterave  ha¬ 
rum  exinanitionum  supervenerint,  quas  mor¬ 
bum  resolutum  denotare  supra  ostendimus, 
aeger  in  portu  sane  navigat. 

Sin  autem  morbus  processerit,  signaque 
dies  complures,  vi  non  diminuta,  saevierint, 
visceraque  contigua  sub  imperium  subjun¬ 
guntur,  eoque  modo,  malorum  congeries  coa¬ 
cervatur,  quae  arti  Apollinari  saepius  illudunt. 

Quinetiam,  siquando  ponderis  et  sensus 
fluctuationis  in  hepate  percipiuntur,  sudoribus 

nocturnis,  signisque  .  febris  hecticae  aliis,  eo» 
dem  tempore,  urgentibus,  periculum  sum- 
mum,  ob  suppurationem  aegro  capiti  san&  im¬ 
minet 

i,  » 

Verumenimvero  quandoqu&  morbus,  medi¬ 
camentis  aut  incassum  adhibitis,  aut  in  usum 
parum  omnind  vocatis,  diutius  perstat,  dolor¬ 
que  etiamsi  mitior  permanet,  corpus,  febre 
hectica  accedente,  indies  marcet,  cibi  appeti¬ 
tus  indies  deficit,  viresque  prosternuntur,  sup¬ 
puratio  nunquam  non  periculo  plena  extimes* 
cenda  est. 

i 

Quin  et,  in  Hepatitide  acuta  in  India  Ori¬ 
entali  endemice  grassante,  proclivitatem  ad 
suppurationem  summam  adesse,  ex  consensu 
omnium,  qui  medicinam  ibi  fecere,  discimus ; 
ideoque  nisi  morbo  in  limine  succurritur,  pro¬ 
clivitati  huicce  obstare,  vix,  ac  ne  vix  qui* 
dem,  medicum  penes  erit. 

Suppuratione  facta,  pus  in  pulmones,  ven¬ 
triculum  ve  delatum,  eventum  minime  feli¬ 
cem  praedicit:  in  thoracis,  abdominisve  cavita¬ 
tem  effusum,  mortem,  passibus  haud  lentis 


46 


DE  HEPATITIDE. 


instare,  certo  certius  prassagit ;  dejectionesque 
alvinas  cum  pure  mistas,  malum  aegroto  prce- 
nunciare  insuper  observandum  est. 

Prognosis  in  specie  morbi  chronica,  ab 
asgroti  viribus,  vivendi  ratione  priori,  morbi¬ 
que  statu  multum  pendet. 

Siquando  morbus  de  quo  tractatur,  spe¬ 
ciem  vetustam  sibi  induens,  juniores,  robustio- 
resque,  in  temperanti  as  que  qualicunque  ne  mul¬ 
tum  quidem  deditos,  tentaverit ;  hisque  mor¬ 
bo  implicitis,  in  regiones  frigidiores  migrare 
licuerit ;  si  morbo  parum  adhuc  diutius  infes¬ 
tante,  ad  remedia  idonea  ritk  decursum  fuerit, 
iisque  adhibitis,  hepatis  tensio,  duritiaque  e 
conspectu  gradatim  effugerint ;  si  color  pro¬ 
prius  faciei  redierit,  steteritque,  signaque  alia 
mitigationem  subierint,  de  asgrotis  bene  omi¬ 
nari  licet. 

Sin  autem  in  vires  fractos,  habitumque 
corporis  infirmiores,  morbus  impetum  fecerit^ 
liquorumque  spirituosorum  usus  nimius, 
viam  ei  straverit;  asgrotique  hisce  liquori¬ 
bus,  morbo  non  obstante,  propensius  indui- 

serint ;  si  etiam  remediis  in  usum  adhibitis, 
corpus  macie  extenuatum  evaserit,  summa 
debilitas  sese  ostenderit,  symptomataque  om¬ 
nia  increverint,  asgroti  quidem  in  ancipite 
sunt. 

Sudores  denique  nocturni,  dejectiones  li¬ 
quidas,  foetidas,  olentes,  pervigilium,  anxietas, 
corporisque  inquietudo,  Hepatitidi  Chronici 
laborantibus  periculum  summum  certo  cer¬ 
tius  portendunt. 

Cognitis  indiciis,  quas  nos  vel  spe  consolen¬ 
tur,  vel  metu  terreant,  ad  curationem  Hepati¬ 
tidis  transeundum  est. 


MEDENDI  RATIO . 

In  specie  morbi  hujusce  acuta  medenda, 
proclivitati  visceris  ad  suppurationem  summas 
sedulo  obviam  eundum  est,  ideoque  causa 
morbum  quamprimum  resolvendi,  ad  regimen 
antiphlogisticum  rit&  matureque  confugiat, 

medicus  oportet.  Quin  et,  Hepatitide  in  in¬ 
sulis  Britannicis  hic  et  illic  sporadice  gras- 
sante,  ad  phlegmasiarum  typum  multo  pro¬ 
pius  ac  in  morbo  regionum  calidarum  ac¬ 
cedente,  praesidium  ab  hoc  regimine  perseve¬ 
rantius  petendum  est. 

Remedia  veruntamen  quas  regimen  hocce 
constituunt,  aut  singula  aut  omnia  simul 
juncta*  pro  re  nata,  in  auxilium  vocanda  sunt. 
Inter  haec  venaesectio  locum  praecipuum  tenet. 

Vencesectio. — Sanguinem  in  specie  acuta  cu¬ 
randa,  pro  dolore,  pyrexi^que  gradu,  medi¬ 
cum  detrahere  oportet.  Nec  a  vena  pertun¬ 
denda  quidem  abstinendum  est,  quamvis  do¬ 
lor  obtusus  fit,  pulsusque  aut  vi  aut  frequen¬ 
tia  parum  augeatur.  Caveat  medicus  tantum, 
ne  sanguine  profusihs  misso,  vires  asgroto  de¬ 
ficiant. 

Verumenimvero  in  regionibus  australibus, 
in  terra  India  continente  potissimum,  sanguis 
manu  parciore  e  brachio  mittendus  est. 
Morbo  tamen,  cum  dolore  insigni,  pyrexia- 
que  vehemente*  impetum  faciente,  hisce  etiam 

in  regionibus,  ad  usum  scalpelli  quamprimum, 
at  cautius  confugiendum  est. 

In  specie  morbi  vetusta,  sanguis  e  brachio 
detractus  rarius  pro  aegroto  faciet ;  multisque 
in  exemplis,  ei  potius  damno  haud  parvo  est. 

Sin  autem  symptomata  exinanitionem  ejus¬ 
modi,  medico  reveni  suggerant ;  hirudinibus, 
cucurbitulisve  cruentis  cum  ferro  admotis,  e 
partibus  dolentibus  sanguinem  detrahat. 

Epispastica. — Vesicatoria  hypochondrio  dex¬ 
tro  imposita,  effectus  eosdem  ac  sanguinis 
missio,  revera  edunt ;  ideoqu£  ad  haec,  causi 
morbi  resolutionem  promovendi,  quam  matur¬ 
rime  decurrendum  est. 

Usurpationi  epispasticorum  frequenti  me¬ 
dici  peritiores  haud  pauci  san&  arrident,  his- 
cum  prorsus  sentio,  propterea  quod,  vesica- 
toriorum  successiones  per  vices,  ad  organi  in¬ 
flammatione  correpti  regionem,  morbum, 
citius  ac  humorum  detractiones,  ope  ejusdem 
epispastici  diuturnius  productae,  me  judice 
vincunt 

Diluentia  quoque  eodem  tempore  utenda 
sunt,  ne  vesicatoria  inter  sua  munera  praestanda 
organis  uriniferis  noceant. 

Fonticulos  perpetuos  setaceaque  hepatis  re¬ 
gione  infixa,  hepatitide  laborantibus,  haud 
parum  prodesse,  sunt  qui  nos  certiores  faci¬ 
unt;  detractiones  verun tamen  illae,  ex  usu 
eorum  certius  erunt,  qui  specie  morbi  vetusta 
laborant. 

Cathartica. — Vasis  organi  affecti,  exinani¬ 
tionibus,  rite  sublevatis,  hepatitide  laboranti¬ 
bus,  catharticorum  usu  optime  succurritur. 
Ductionem  etenim  alvi,  ad  sanguinis  in  jecore 
impetum  reprimendum,  vasaque  infarcta  pate¬ 
facienda  evacuationum  omnium  maximi  pol¬ 
lere,  cum  intestina  morbi  sedi  finitima,  tum 
'experientia  multiplex,  nos  satis  docent. 

Hinc  ratio  in  aprico  est  quare  purgantia, 
in  hoc  morbo  ad  sanitatem  restituendam  sae¬ 
pius  valent :  Et  in  hepatitide  acutft  et  in  spe¬ 
cie  morbi  chronica  multum  prosunt :  et  prae¬ 
sertim  sub  morbi  initium  adhibita,  medici 
votis  saepius  respondebunt,  sanguinisque  de- 

tractionis,  aliorumve  medicamentorum,  vicem 
feliciter  praestabunt. 

Ver umenim vero  cathartica  omnia  in  mor¬ 
bo  nostro  debellando  neutiquam  aequ &  valent. 

Sales  neutri  plerisque  aliis  jure  anteponendi 
sunt. 

Submuriati  autem  hydrargyri  palmam  dare, 
aliquibus  lubet  :  dosibus  granarum  trium 
quatuorve  omni  quarta  sextave  hora,  pro  re 
nata,  adhibeatur;  submuriati  in  hoc  modoadhi- 
bito,  vires,  in  hoc  morbo  profligando,  proprias 
inesse,  sunt  qui  haud  inexperti  sibi  persuasum 
habent 

Medicis  hisce  judicibus,  remedium  de  quo 
agimus,  ductus  biliarios  potissimum  emulget, 
bilemque  copiosius  per  anum  dejicit ;  ducti¬ 
bus  vero  viribus  submuriatis  emulsis,  bileque 
et  ob  actionem  ramorum  venas  portse  auctam 
abundantius  secreta,  et  ob  ductum  hepaticum 
et  ductum  communem  choledochum  inflam¬ 
matione  correptos,  in  viscere  laborante  mor- 


*  Vide  Saunders,  Appendix. 

bose  accumulata,  expulsa,  hepati  plus  justo 
distento  succurritur,  morbusque  medicamini 
saepius  cedit. 

Sin  autem,  submurias  hydrargyri  alvum 
citius  justo  subducat,  coeptis  parum  succe¬ 
det,  eaque  de  causa,  in  hoc  statu  rerum,  ra¬ 
tione  debita,  cum  opio  commisceatur. 

Verum  enim  vero,  siquando  stomachus  in 
partem  mali  veniat,  (quod  in  historia  morbi 
tradenda,  ut  supra  ostendimus,  haud  raro  ac¬ 
cidit),  ingesta  qualiacunque  protinus  rejicit, 
morbumque  ac  dolorem,  ob  nauseam  conatus¬ 
que  ad  vomitum  concitandum,  et  inanes  et 
perpetuos,  multum  intendit,  ideoquk  aegrotum 
admodum  angit.  Rebus  ita  se  habentibus, 
oxidum  hydrargyri  cinereum  Phar.  Edin.,  so¬ 
lutionem  ve  Flenkii,  Jacobo  Cukry  medico 
Londinensi  teste,  in  locum  submuriatis  sub¬ 
stituere,  medicum  penes  est#. 

Agnae  minerales.- Aquas  medicinales  potandi 
hepatitide  aegrotis,  specie  morbi  vetusta,  prae¬ 
cipue  laborantibus,  facultate  data,  ea  utan- 


Vide  Saunders,  App.  p.  6$. 

tur ;  propterea  quod,  vires  catharticce  in  his 
aquis  plerumque  insunt,  alvumque  lenius  ju- 
cundiusque,  utplurimum  cient. 

Quin  virtutes,  in  hoc  morbo  sanando,  insig¬ 
nes,  quibus  saepius  praeditae  sunt,  a  potestate 
alvum  fusam  tenendi  pendeant,  nullus  equi¬ 
dem  dubito. 

Locorum  horum  hilaritatem,  hominumque 
consortium,  ad  atram  bilem  expellendam,  haud 
parum  conferre,  insuper  observandum  est. 

Hydrar gyrus, — Vires  speciales  in  morbis 
fere  omnibus,  quibus  hepar  laborat,  in  metallo 
hocee  inesse,  medici  haud  pauci  sibi  persuasis- 
simum  habent ;  virtutesque  ejus  eximias,  laudi¬ 
bus  summis,  ad  coelum  efferunt.  Hi  monent, 
ut  in  specie  morbi  acuta,  evacuationibus,  san¬ 
guinis  videlicet  detractione,  vesicatoriis,  ca- 
tharticisque,  in  auxilium  imprimis  vocatis,  vel 
etiam  ab  initio  ad  ejus  internum  et  etiam  ex¬ 
ternum  usum  decurrere,  usquedum  glandulae 
sali  vales  in  motum  cientur,  spiritus  ve  foetor 
metallo  corpus  imbutum  esse  satis  comproba¬ 
verint. 

In  specie  morbi  longa,  hisce  judicibus,  ad 

hoc  remedium  quamprimum  decurrendum  est; 
propterea  quod,  ni  falluntur,  in  hac  specie 
morbi  debellanda,  effectus  praestantissimos 
edit.  Glandulis  salivam  secernentibus  levi¬ 
ter  motis,  ut  sua  fert  opinio,  ejus  usus  pro 
tempore  omittendus  est ;  certis  autem  inter¬ 
vallis,  ad  usum  remedii,  pro  re  nata,  iterum 
confugiendum  est. 

Verum  enim  vero,  haud  poeni  tet  me  eorum 
sententiae  esse,  qui  hydrargyri  in  hoc  morbo 
vires  haud  tam  magni  aestimant,  praesidium¬ 
que  ab  eo  in  hepatitide  medendo  nimis  fre¬ 
quenter  peti,  sane  putant. 

Morbo,  quidem,  sive  formam  acutam  sive 
chronicam  induenti,  qui  Europaeos  in  India 
Orientali  vitam  degentes  tam  saepissimi  tentat, 
hydrargyri  usui,  exinanitionibus  debitis,  in 
auxilium  imprimis  vocatis,  optime  succurri, 
fide  experientiae  scriptorum,  qui  medicinam 
hisce  in  plagis  fecere,  jure  habita,  adducor 
ut  credam.  Hisce  etenim  testibus,  praesidium 
a  morbo,  medendi  ratione  sequente,  potissi¬ 
mum  petendum  est. 

Morbo,  dolore  in  hypochondrio  dextro,  py- 
rexiaque  violentiore,  invadente,  medici  ad 
usum  scalpelli  quamprimum  confugiunt,  ve¬ 
namque  cautius  pro  re  nata  pertundunt. 

Ad  usum  catharticorum,  in  morbo  debel¬ 
lando,  semper  decursum  est ;  submuriasque 
hydrargyri,  praesertim  si  opinioni  Doctoris 
Curry  fides  danda  est,  aliis  anteferenda  est ; 
attamen  sales  neutri  haud  rarb  votis  optime 
respondebunt. 

Quin  et,  dolore  hypochondrii  magnoperd 
urgente,  epispastica  pro  aegroto  multum  fa¬ 
cient. 

Exinanitionibus  hisce,  in  usum,  per  dies 
duos  tresve,  pro  re  nata,  adhibitis,  ad  auxi¬ 
lium  hydrargyri,  nulla  ratione  ad  alvi  condi¬ 
tionem  habita,  diarrhoea,  dejectionibus  ve  cru¬ 
entis,  siti  urgente,  caloreque  corporis  minime 
diminuto,  parum  obstantibus,  confestlm  de¬ 
curritur  ;  dummodo  arteriae  placidius  micue¬ 
rint,  dolorque  mitigationem  subierit. 

Hypochondrium,  unguento  hydrargyri,  et 
liberius  et  perseverantius,  usque;  ad  morbum 
frangendum,  fricetur,  oportet;  nisi  si  viscus 

morbo  tentatum  eat  in  suppurationem,  ante 
metallum  quam  effectus  debitos  in  corpus  prae¬ 
stiterit.  Praeparationes  hydrargyri  quasdam 
alise,  pillula?,  videlicet,  interne  adhibitae, 
eodem  munere,  fungentur. 

Si  in  hoc  medendi  consilio,  medicus  stu¬ 
diose  pergat,  et  hepatis  suppurationi  obstare, 

et  aegrotum  in  sanitatem  redigere,  plerisque 

#  —  / 

in  exemplis  facilfe  potest. 

Metalli  usus,  ab  aegrotorum  constitutioni¬ 
bus  parum  alienus  est :  periculum  iis  aut  rarb 
aut  nunquam  confiat;  saluti  quidem  plerum¬ 
que  admodum  inservit,  animumque  mirum  in 
modum  erigit 

Verumenimvero  in  hepatis  phlegmasia,  qux 
insularum  Britannicarum,  regionumque  alia¬ 
rum  temperatiorum  incolas,  hic  et  illic  ten- 
tat,  hydrargyrus  effectus  eosdem  bonos  ne 
semper  quidem  praestat,  ideoque  iqanu  parcio¬ 
re  adhibendus  est.  Nostrates,  etenim,  diathe- 
si  magis  phlogistica  san&  praediti  sunt,  stimu- 


*  Saunders,  App,  passim. 

lumque  metalli  hujusce  praevalidum,  aegrius 
igitur,  ac  illi,  qui  vitam  in  India  Orientali 
degunt,  certo  certius  ferunt. 

Quin  et,  signa  omnia,  quae  vasorum  incita¬ 
tionem  auctam  plan&  denotant,  dolor  videli¬ 
cet  hypochondrii  dextri,  manu  admota,  mul¬ 
tum  auctus,  arteriarum  pulsus  frequentes,  va¬ 
lidi,  durique,  calor  morbose  accumulatus,  po- 
tissimumque  dolor  ad  claviculam  et  summum 
humeri  dextri  extendens,  in  regione  hacce 
gravius  ac  in  India  Orientali  urgent.  Hinc 
causa  in  promptu  est,  quare  morbus,  sangui¬ 
nis  detractionibus,  pro  re  nata,  repetendis, 
melius,  citius,  certiusque,  ac  hydrargyri  in¬ 
unctione,  medetur. 

In  morbis  hepaticis,  cum  tuberculis  scro- 
phulosis  consociatis,  affectionibusque  jecino- 
ris  morbosis  aliis,  in  quibus  aut  lympha  infnTi)lir 
sa  inspissataque,  aut  inflammatio  vetustior,  ad¬ 
haesiones  gignens,  structuram  visceris  orga¬ 
nicam  corrupit,  organumve  ob  partes  absorp¬ 
tas  extenuationem  molem  subiit,  texturave 
ejus  et  laxata  et  spongiosa  evadit,  ictero  inve- 

terato  potissimum  affectionibus  hisce  hepatis, 

se  comitem  praebente,  Saunberserio  in  mor- 

■ 

bis  hepatis  multum  versato,  teste  fide  dignis¬ 
simo,  hydrargyrus  aut  nunquam  aut  rarissimi 
proderit.  Quin  e  contra,  metallum  hocce 
aegrotorum  fata  abruperit,  cum  regimine  de¬ 
bito,  medicaminibusque  alvum  lenius  subdu¬ 
centibus,  solutionibus  salinis,  dilutioribus  uti¬ 
que  cautius  adhibitis,  aquis  Cheltenhamiensi- 
bus,  aliisve  mineralibus,  in  auxilium  vocatis, 
medicum  penes  foret,  et  signa  graviora  plus 
minusve  sublevare,  et  aegrotorum  vitam  pro¬ 
ducere,  medicus  hicce  expertus  nullus  dubi¬ 
tat  •. 

Quin  et,  in  Hepatitide  longa  medenda,  ne 
in  India  Orientali  quidem,  medicus,  usu  hy- 
drargyri,  voti  semper  compos  fit.  Doloreque 
aut  in  hypochondrium  fixo,  aut  ad  scapulam 
porrigente,  sensuque  plenitudinis  in  regione 
hepatica,  scrobiculove  cordis,  molestiam  per¬ 
petuam  gignente,  ad  auxilium  metalli  hujus, 


*  Saunders,  ut  supra,  App.  p.  82. 

aut  incassum  aut  parvo  cum  commodo  decur¬ 
ritur.  Signa  quidem  hascce,  viribus  metalli  de- 
obstruentibus,  interdum  cedunt ;  remedio  ve- 
runtamen  omisso,  promptius  iterum  ingruunt. 

In  hoc  statu  rerum,  cegroti  multum  utilita¬ 
tis  e  fonticulis  setaceisque  lateri  infixis  per¬ 
cipiunt 

Acidum  nitrosum,— Acidum  hocce,  aut  vice 
hydrargyri  in  syphilitide  curanda,  interdum 
fungi,  aut  saltem  manum  auxiliarem  metallo 
porrigere,  medicis  vel  plerisque  vel  omnibus,  ni 
fallor,  liquet.  Ea  de  causa,  Helenus  Scott, 
M,  D.,  in  insula  Bombejia  medicinam  faciens, 
analogii  rationali  ductus,  in  malo  nostro  pro¬ 
fligando  ad  usum  hujus  acidi  confugit ;  aci- 
dumque  rite  dilutum,  aut  dosibus  debitis  in¬ 
terni  adhibitis,  aut  externe  applicatum  forma 
balnei  pro  Hepatitide  laborantibus,  haud  rarb 
fecisse,  medicus  hicce  expertus  ingeniosus- 
que  nos  certiores  facit  f . 


*  Saunders,  ibid.  loci, 
f  Vide  Beddoes’  Medical  Contributions,  fyc. 

Si  morbus  de  quo  tractatur  in  suppura¬ 
tionem  eat,  abscessusque  partes  versus  exter¬ 
nas  manifestius  promineat,  ante  pus  quam 
viam  sibi  ultr6  aperuerit,  causa  id  arte 
educendi,  scalpello  tut&  uti  liceat.  Ulceri* 
quidem,  plerisque  in  exemplis,  tardius  mede¬ 
tur  ;  nec  revera,  properato  opus  est,  usque- 
dum  abscessus  cavum  granulationibus  sanis 
repletum  fuerit.  Quinetiam,  inter  vulnus 
quamvis  diuturnius  sanandum,  aegrotus  sen¬ 
sim  convalet,  tandem  vires  ei  prorsus  refici¬ 
untur  :  vulnereque  conglutinante,  vires  aegri 
usu  vini  modico,  victu  generosiore,  tonicis 
aliis,  rite  sustentandae  sunt. 

Restat,  ut  de  Diaeta  Regimineque  perpauca 
in  medium  proferam. 

DUETA  et  regimen. 

Regimen  diastaque  idonea,  ad  hunc  mor¬ 
bum  medendum,  plurimum  valent;  ideoque 
et  ^groti  et  medici  summam  attentionem 
jure  sibi  vendicant;  propterea  quod,  ratione 
ad  hsec  aut  parum  aut  perperam  adhibita, 
medicamenta  spem  nostram  non  raro  desti¬ 
tuent. 

In  Hepatitide  acuta  aegrotus  plerumque 
prorsus  a  carne  abstineat,  seque  ad  frugum,  et 
diluentium,  refrigerantium,  utique  acidorum 
vegetabilium  usum  liberiorem  recipiat,  opor¬ 
tet 

Specie  autem  morbi  longa  tentati,  lacte, 
frugibus,  carneque  et  molli  et  etiam  facili 
concoctu,  utantur;  a  ferculis  autem  oleosis, 
pinguibus,  conditioribusque  omnibus,  peni- 

tus  abhorreant ;  liquores  spirituosos  necnon 
sedulo  evitent. 

Verumenimvero  hoc  morbo  correpti,  in 
regiones  frigidiores  summo  cum  commodo 
migrabunt.  In  sententiam  scriptoris  recentis 
manibus  pedibusque  discessurus  sum :  “  The 
u  best  remedy  of  t hem  ali  is,  change  of  climate , 
“  a  return  to  those  native  and  cold  regions, 
66  where  people  hardly  know  whether  they  have 
u  livers  or  not 


*  Irvine^s  Observaiions  on  Diseases,  chiefly  as  they  occur 
in  Sicily. 


FINIS. 


P.  3,  1. 4,  pro  tumoris  lege  tumore 

P.  7, 1. 1 1 ,  pro  accessionis  lege  accessiones 

